Diari Oficial de la Generalitat Valenciana


Sumari del DOGV 1364, del 13-08-1990 (1990/818453)

ORDRE de la Conselleria d'Economia i Hisenda, per la qual s'acorda cedir a la Crea Roja per a la Comunitat Valenciana l'ús d'un vehicle Hovercraft, modal Osprey 5.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/28/(3)/dof/vci/html**

### Dades del document

Número de DOGV
:   1364

Data del DOGV
:   13-08-1990

Secció del DOGV
:   DISPOSICIONS GENERALS

Número del document
:   1990/818453


Data del document
:   28-06-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, per la qual s'acorda de cedir a la Creu Roja l'ús d'un vehicle Hovercraft, model Osprey 5, per a la Comunitat Valenciana.  
La Direcció General d'Interior, d'acord amb el conveni subscrit entre la Generalitat Valenciana i la Creu Roja per a la Comunitat Valenciana, ha proposat la cessió a l?entitat esmentada de l?ús d'una unitat Hovercraft rescat, model Osprey 5, adscrita per Resolució de 21 de juny de 1990, de la Direcció General del Tresor i Patrimoni, a la Conselleria d?Administració Pública.  
La cessió del vehicle esmentat es considera necessària per tal que l?usen els serveis d?emergència de la Creu Roja per a la Comunitat Valenciana, en cas d'inundacions i catàstrofes.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interés social.  
Vistes les competències que, en virtut del que disposa l'article 56-3 de la Llei esmentada, corresponen a la Conselleria d'Economia i Hisenda, en relació amb els vehicles propietat de la Generalitat Valenciana,  
ORDENE:  
Article primer  
Cedir a la Creu Roja per a la Comunitat Valenciana l?ús d'una unitat Hovercraft rescat, model Osprey 5, núm. de sèrie OS/37, i núm. d'identificació del remolc IRS750EL5284, perquè l?usen els serveis d?emergència de la Creu Roja per a la Comunitat Valenciana, en cas d'inundacions i catàstrofes similars.  
Article segon  
La cessió s'efectua per un termini de deu anys, sempre que es complesca la finalitat assenyalada en l'article anterior, i es podrà, transcorregut aquest, mantenir la cessió durant la resta de vida útil del vehicle.  
Article tercer  
La Creu Roja per a la Comunitat Valenciana es compromet en aquesta cessió a:  
- Disposar del personal idoni per a la utilització del vehicle per cadascuna de les seues seccions o unitats d'intervenció.  
- Conservar-lo amb suficients garanties de seguretat, a fi d?evitar-ne la pèrdua, robament, deteriorament o destrucció.  
- Utilitzar-lo en totes les actuacions que es considere necessàries, ocorregudes en el seu àmbit territorial d'actuació o altres i, si s'escau, a requeriment de les autoritats competents en matèria de Protecció Civil.  
- Fer-se càrrec de totes les despeses de conservació i manteniment del vehicle i de les assegurances corresponents.  
Article quart  
La cessió queda condicionada a la utilització del vehicle pels serveis d?emergència de la Creu Roja per a la Comunitat Valenciana en cas d'inundacions i catàstrofes similars, ocorregudes en el seu àmbit d'actuació.  
Article cinqué  
Aquesta cessió es formalitzarà en la corresponent acta de lliurament que serà subscrita pel president de la Creu Roja per a la Comunitat Valenciana i pel director general d'Interior de la Conselleria d?Administració Pública.  
València, 28 de juny de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI